सबसे कम उम्र के 6 भारतीय स्व-निर्मित युवा अरबपति

हाल के कुछ वर्षों में भारत में स्व-निर्मित युवा अरबपतियों की संख्या में वृद्धि देखने को मिली है। वित्तीय कंपनी ज़ेरोधा के संस्थापक नितिन कामथ और निखिल कामथ भारत के युवा स्व-निर्मित अरबपतियों में सबसे अमीर अरबपति हैं। भारत के सबसे कम उम्र के अरबपतियों की सूची में रितेश अग्रवाल, भाविश अग्रवाल, दीपिंदर गोयल, सचिन बंसल और बिन्नी बंसल शामिल हैं।

1. नितिन कामथ और निखिल कामथ

नितिन कामथ और निखिल कामथ भारत के स्व-निर्मित युवा अरबपतियों की सूची में पहले स्थान पर हैं। इनकी संपत्ति का कुल मूल्य 24,000 करोड़ रुपये से भी अधिक है। 40 वर्षीय नितिन कामथ और 34 वर्षीय निखिल कामथ ने ऑनलाइन शेयर ट्रेडिंग प्लेटफॉर्म ज़ेरोधा की स्थापना वर्ष 2010 में की। ग्राहक संख्या के हिसाब से जेरोधा भारत का सबसे बड़ा शेयर ट्रेडिंग प्लातेफ़ोर्म है। स्टॉक ब्रोकिंग में जेरोधा के आने के बाद शेयर ब्रोकिंग चार्ज में काफ़ी कमी आई है।

2. बायजू रवीन्द्रन

भारत के स्व-निर्मित युवा अरबपतियों की सूची में अगला नाम है बायजू के संस्थापक बायजू रवीन्द्रन का। इनकी कंपनी बायजू शिक्षा के क्षेत्र में एशिया की सबसे बड़ी कंपनी है। अगस्त 2020 में कंपनी का वैल्यूएशन 10 अरब डॉलर से अधिक था और पिछले एक वर्ष के दौरान रवीन्द्रन की संपत्ति में 100 प्रतिशत से अधिक का इज़ाफा हुआ है। बायजू स्कूल शिक्षा के साथ-साथ विभिन्न प्रतियोगी परीक्षाओं की तैयारी के लिए मार्गदर्शन प्रदान करती है।