दुनिया के अन्य देशों के साथ भारत के अच्छे संबंध की 6 वजहें

किसी भी देश की विदेश नीति का मुख्य आधार देशहित होता है और ऐसा ही भारत के साथ भी है। भारत अंतर्राष्ट्रीय शांति एवं सुरक्षा को बेहतर बनाने, विभिन्न देशों के बीच मैत्रीपूर्ण संबंध बनाए रखने के लिए हमेशा प्रयास करता रहा है। इस पोस्ट में हम जानेंगे दुनिया के अन्य देशों के साथ भारत के अच्छे संबंधों की 6 वजहें।

1. पंचशील सिद्धांत

पंचशील का सिद्धांत भारत की विदेश नीति का एक महत्वपूर्ण अवयव है। यह सिद्धांत विश्व में शांति स्थापित करने वाले मूल्यों को दर्शाता है। जवाहर लाल नेहरू ने विश्व शांति को व्यवहारिक रूप देने के लिए शांतिपूर्ण सहअस्तित्व के 5 सिद्धांत दिए जिसे पंचशील सिद्धांत के नाम से जाना जाता है। इन सिद्धांतों में शामिल थे – विभिन्न देशों की संप्रभुत्ता और अखंडता की रक्षा करना, दूसरे देशों पर आक्रमण नहीं करना, दूसरे देशों के आन्तरिक मामलों में हस्तक्षेप नहीं करना, आदि।

2. गुटनिरपेक्षता की नीति

गुटनिरपेक्षता की नीति भारतीय विदेश नीति का महत्वपूर्ण अवयव होने के साथ ही उसका केंद्रबिंदु भी है। गुटनिरपेक्षता का अर्थ है – शीतयुद्ध या अन्य युद्ध जैसी स्थिति में किसी भी गुट की का समर्थन न करने की नीति। इस प्रकार गुटनिरपेक्षता की नीति को अंतर्राष्ट्रीय राजनीति में पृथक दृष्टिकोण अपनाने वाला सिद्धांत माना जाता है। यह नीति स्वतंत्र विदेश नीति के निर्धारण में, और गुण-दोष के आधार पर अंतर्राष्ट्रीय संबंधों के मूल्यांकन में अहम भूमिका अदा करता है।